Diari Oficial de la Generalitat Valenciana


Sumari del DOGV 9387, del 20-07-2022 (2022/6722)

RESOLUCIÓ de 12 de juliol de 2022, de la Conselleria d'Educació, Cultura i Esport, per la qual s'aproven les taules de valoració documental que han rebut el dictamen favorable de la Junta Qualificadora de Documents Administratius.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9387

Data del DOGV
:   20-07-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/6722


Data del document
:   12-07-2022

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

RESOLUCIÓ de 12 de juliol de 2022, de la Conselleria d'Educació, Cultura i Esport, per la qual s'aproven les taules de valoració documental que han rebut el dictamen favorable de la Junta Qualificadora de Documents Administratius. [2022/6722]  
La Llei 4/1998, d'11 de juny, de la Generalitat, del patrimoni cultural valencià, va crear, per l'article 85, la Junta Qualificadora de Documents Administratius, a la qual correspon l'estudi i el dictamen de les qüestions relatives a la qualificació, utilització, integració en els arxius, exclusió d'aquests i inutilitat administrativa dels documents. D'altra banda, en l'article 84.1 de la mateixa llei s'estableix que reglamentàriament es determinaran el termini de vigència administrativa i altres normes relatives a la circulació, conservació i qualificació dels documents de les diferents administracions de la Comunitat Valenciana, i també a la destrucció dels no reservats a la seua conservació permanent.  
Posteriorment, la Llei 3/2005, de 15 de juny, de la Generalitat, d'Arxius, va determinar en l'article 11 la composició i les principals funcions de la Junta Qualificadora de Documents Administratius.  
Finalment, i com a desplegament de la normativa anterior, es va publicar el Decret 189/2005, de 2 de desembre, del Consell de la Generalitat, pel qual es regula la Junta Qualificadora de Documents Administratius i el procediment de valoració, conservació i eliminació del patrimoni documental dels arxius públics. En aquest decret s'estableix, en l'article 17.1, que les propostes de taules de valoració documental que hagen sigut informades favorablement per la Junta Qualificadora de Documents Administratius seran aprovades mitjançant una resolució del conseller competent en matèria de cultura.  
En la sessió celebrada el dia 8 de juny de 2022, la Junta Qualificadora de Documents Administratius va estudiar les propostes de taules de valoració documental presentades per les corresponents comissions de valoració documental.  
En conseqüència, fent ús de les facultats que em confereix l'article 28.e de la Llei 5/1983, de 30 de desembre, del Consell, resolc:  
  
  
Primer  
Aprovar i fer públiques les taules de valoració documental presentades per les diferents comissions de valoració documental de l'Administració que han obtingut l'informe favorable de la Junta Qualificadora de Documents Administratius en la sessió celebrada el dia 8 de juny de 2022:  
- Codi 00271. Cancel·lació de comptes bancaris.  
- Codi 00369. Adjudicació de comptes corrents.  
- Codi 00135. Obertura i modificació de comptes corrents.  
- Codi 00609. Inventari general de béns i drets.  
- Codi 00640. Expedients de successió intestada (abintestat).  
- Codi 00000. Estudis de postautorització observacionals de medicaments d'ús humà.  
- Codi 00431. Expedients de desabastiment de medicaments.  
- Codi 00939. Expedients de modificació de plantilles.  
- Codi 00371. Reemborsament de despeses per adquisició de material ortoprotètic.  
- Codi 00047. Informes assistencials d'emergències sanitàries.  
- Codi 00446. Reclamacions de particulars a l'oficina de l'OMIC.  
  
- Codi 00406. Ajudes a l'emergència social.  
  
El resum de les taules de valoració documental aprovades figura com a annex a aquesta resolució.  
  
Segon  
Aprovar i fer pública la modificació del dictamen de la taula de valoració documental 00417 «Expedients de renda garantida de ciutadania» que han obtingut l'acord favorable de la Junta Qualificadora de Documents Administratius en la sessió celebrada el dia 8 de juny de 2022. La modificació de la taula de valoració documental aprovada figura com annex a la present resolució.  
  
Tercer  
D'acord amb el que es preveu en l'article 39 de la Llei 39/2015, d'1 d'octubre, del procediment administratiu comú de les administracions públiques, aquesta resolució tindrà efectes plens al cap de tres mesos de ser publicada en el Diari Oficial de la Generalitat Valenciana, i estarà condicionada, en tot cas, al fet que durant aquest termini de temps no hi haja constància de la interposició d'algun recurs.  
  
Contra aquesta resolució, que posa fi a la via administrativa, de conformitat amb el que es disposa en l'article 114 de la Llei 39/2015, d'1 d'octubre, del procediment administratiu comú de les administracions públiques, es podrà interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la publicació d'aquesta resolució, de conformitat amb el que s'estableix en els articles 10 i 46 de la Llei 29/1998, de 13 de juny, reguladora de la jurisdicció contenciosa administrativa.  
En tot cas, les institucions i els organismes afectats no podran procedir a l'eliminació de la documentació fins que la resolució, en cas de ser impugnada, adquirisca fermesa legal.  
  
València, 12 de juliol de 2022.- La consellera d'Educació, Cultura i Esport: Raquel Tamarit Iranzo.  
  
  
  
ANNEX  
  
Codi: 00057  
Sèrie documental: Cancel·lació de comptes bancaris.  
Òrgan productor: Conselleria d'Hisenda i Model Econòmic / Servei de Gestió Financera.  
Funció: Constatació de la cancel·lació de comptes bancàries i document comptable que acredita l'entrada en la Tresoreria de la Generalitat dels fons existents en els comptes en el moment de la cancel·lació.  
Data dictamen: 8 de juny de 2022.  
Dictamen: Conservació permanent.  
Aquest dictamen té caràcter transversal per a tota l'Administració Pública de la Comunitat Valenciana.  
  
  
Codi: 00980  
Sèrie documental: Adjudicació de comptes corrents.  
Òrgan productor: Conselleria d'Hisenda i Model Econòmic / Servei de Gestió Financera.  
Funció: Documentació relativa a tot el procés d'un concurs públic d'adjudicació de comptes bancaries i altres instruments financers.  
Data dictamen: 8 de juny de 2022.  
Dictamen: Conservació permanent. Aquest dictamen té caràcter transversal per a tota l'Administració Pública de la Comunitat Valenciana.  
  
  
Codi: 00334  
Sèrie documental: Obertura i modificació de comptes corrents.  
Òrgan productor: Conselleria d'Hisenda i Model Econòmic / Servei de Gestió Financera.  
Funció: Registre i control dels comptes corrents de la Generalitat, així com la seua modificació, com instrument per a realitzar mitjançant les entitats financeres les operacions de cobrament i pagament de la Tresoreria de la Generalitat Valenciana.  
Data dictamen: 8 de juny de 2022.  
Dictamen: Conservació permanent. Aquest dictamen té caràcter transversal per a tota l'Administració Pública de la Comunitat Valenciana.  
  
  
Codi: 00382  
Sèrie documental: Inventari general de béns i drets.  
Òrgan productor: Conselleria d'Hisenda i Model Econòmic / Servei d'Optimització i Dinamització del Patrimoni de la Generalitat.  
Funció: Formació, actualització, custodia i valoració de l'Inventari dels Béns Immobles de la Generalitat.  
Data dictamen: 8 de juny de 2022.  
Dictamen: Conservació permanent. Aquest dictamen té caràcter transversal per a tota l'Administració Pública de la Comunitat Valenciana.  
  
  
Codi: 00842  
Sèrie documental: Expedients de successió intestada (ab intestato).  
Òrgan productor: Conselleria d'Hisenda i Model Econòmic / Servei d'Herències Abintestat.  
Funció: Adquisició de bens procedents de casos de successió ab intestato, quan no hi ha hereus legítims i es determina l'herència en favor de la Generalitat.  
Data dictamen: 8 de juny de 2022.  
Dictamen: Conservació permanent. Aquest dictamen té caràcter transversal per a tota l'Administració Pública de la Comunitat Valenciana.  
  
  
Codi: 00826  
Sèrie documental: Estudis de postautorització observacional de medicaments d'ús humà.  
Òrgan productor: Conselleria de Sanitat Universal i Salut Pública / Servei de Prestació Farmacèutica i Dietoterapèutica  
Funció: Tramitar l'autorització dels estudis de postautorització de tipus observacional per a medicaments d'ús humà que es realitzen en la Comunitat Valenciana.  
Data dictamen: 8 de juny de 2022.  
Dictamen: Conservació permanent.  
  
  
Codi: 00206  
Sèrie documental: Expedients de desabastiment de medicaments.  
Òrgan productor: Conselleria de Sanitat Universal i Salut Pública / Servei d'Ordenació, Control Vigilància de Productes Farmacèutics.  
Funció: Gestió i tramitació de les notificacions als organismes implicats quan es produïx el desabastiment d'algun medicament.  
Data dictamen: 8 de juny de 2022.  
Dictamen: Eliminació total als 5 anys.  
  
  
Codi: 00116  
Sèrie documental: Expedients de modificació de plantilles.  
Òrgan productor: Conselleria de Sanitat Universal i Salut Pública / Servei d'Ordenació Professional, Plantilles i Registre.  
Funció: Gestió i tramitació dels canvis i modificació de les plantilles de personal de gestió sanitària adscrit a la Conselleria de Sanitat i Salut Pública.  
Data dictamen: 8 de juny de 2022.  
Dictamen: Conservació permanent. Aquest dictamen té caràcter transversal per a tota l'Administració Pública de la Comunitat Valenciana.  
  
  
Codi: 00137  
Sèrie documental: Reemborsament de despeses per adquisició de material ortoprotètic.  
Òrgan productor: Conselleria de Sanitat Universal i Salut Pública. Direcció Territorial de València / Servei d'Ordenació Professional, Plantilles i Registre.  
Funció: Gestionar i coordinar el reemborsament de despeses per l'adquisició de material ortoprotètic a una persona usuària de la Sanitat Pública.  
Data dictamen: 8 de juny de 2022.  
Dictamen: Eliminació total als 7 anys.  
  
  
Codi: 00737  
Sèrie documental: Informes assistencials d'emergències sanitàries.  
Òrgan productor: Conselleria de Sanitat Universal i Salut Pública / Servei d'Emergències Sanitàries  
Funció: Elaborar un informe d'assistència sanitària, sobre l'actuació que s'efectua en una demanda de caràcter sanitari en un servei d'emergència extrahospitalària.  
Data dictamen: 8 de juny de 2022.  
Dictamen: Eliminació total als 5 anys.  
  
  
Codi: 00402  
Sèrie documental: Reclamacions de particulars a l'oficina de l'OMIC.  
Òrgan productor: Comissió de Valoració Documental de Municipis / Ajuntament de Gandia  
Funció: Replegar les queixes i reclamacions sobre els temes de consum i tramitar-los a les empreses reclamades o als organismes competents o a la junta arbitral.  
Data dictamen: 8 de juny de 2022.  
Dictamen: Eliminació total als 5 anys.  
  
  
Codi: 00085  
Sèrie documental: Ajudes a l'emergència social.  
Òrgan productor: Comissió de Valoració Documental de Municipis / Ajuntament d'Alfafar  
Funció: Ajudes econòmiques de caràcter extraordinari destinades a cobrir situacions d'extrema necessitat, com son despeses per a l'ús de vivenda habitual, despeses per a cobrir necessitats bàsiques de la unitat familiar, etc.  
  
Data dictamen: 8 de juny de 2022.  
Dictamen: Eliminació parcial als 7 anys. Es conservarà l'acta de la Comissió de Valoració amb el llistat que conté la baremació conjunta de les ajudes.  
  
  
Codi: 00028  
Sèrie documental: Expedients de renda garantida de ciutadania.  
Òrgan productor: Direcció Territorial de la Conselleria d'Igualtat i Polítiques Inclusives. Servei de Coordinació dels Serveis Socials i Autonomia Personal en Castelló i València i el Servei de Prestacions i Avaluació de Persones en Diversitat Funcional d'Alacant. Entitats locals col·laboradores de la Generalitat.  
Funció: Gestió d'ajudes i procediments per a combatre la pobresa i facilitar la inserció social.  
Data dictamen: 8 de juny de 2022.  
Dictamen: Eliminació total als 5 anys. Aquest dictamen té caràcter transversal per a l'Administració local.